Adfken tabɣest yi-s, ad sedhun yi-s, neɣ ad seḍsen wid-nni yezbeṛ layas d wid Iteddun ɣur-s. Dinna, lmizirya tettban-d am wammus d yilefḍan, teḍla yall Yiwen. Tenǧeṛ udmawen, teqleɛ tuɣmas. Di tiɣilt, ttmeslayent wallen, Yettgugum yimi. Qqaṛent-d wallen ayen i wumi ur yezmir wawal. Ass d yiḍ, Yiwen-nsen. Kifkif-iten. Ussan ttɛeddin, ttemcabin, d iẓayanen m, xas ma d Ilmawen. Tudert tuɣal d timidert. Tiɣilt ɛlayet, ttɛebga ẓẓayet. Iqqim-d d inzi ɣer Yimezdaɣ n tiɣilt. Tasuta tettak-it i tayeḍ.